ชุมชนบ้านน้ำเค็ม ตำบลบางม่วง อำเภอตะกั่วป่า จังหวัดพังงา จัดงานรำลึกสึนามิ “17 ปี สึนามิ” ณ สวนอนุสรณ์สถานสึนามิบ้านน้ำเค็ม
ว่าที่ร้อยเอก พงศ์ศักดิ์ เวทยาวงศ์ นายอำเภอตะกั่วป่า ในฐานประธานเปิดงานฯ กล่าวว่า เพื่อเป็นการไว้อาลัยให้แก่ผู้เสียชีวิตจากเหตุการณ์ธรณีพิบัติภัยสึนามิ เมื่อวันที่ 26 ธันวาคม 2547 ที่ผ่านมา ซึ่งเหตุการณ์ครั้งนั้นสร้างความเสียหายให้แก่ชีวิตและทรัพย์สินของประชาชนในพื้นที่ 6 จังหวัดอันดามันเป็นอย่างมาก โดยเฉพาะที่จังหวัดพังงา ได้รับผลกระทบจากเหตุการณ์ดังกล่าว มีประชาชนและนักท่องเที่ยวเสียชีวิตหลายพันคนและในพื้นที่บ้านน้ำเค็ม ตำบลบางม่วง ซึ่งเป็นพื้นที่หนึ่งที่ได้รับผลกระทบด้วยเช่นกัน ชาวบ้านชุมชนบ้านน้ำเค็มจึงได้ร่วมกับภาครัฐ ภาคเอกชน ร่วมกันจัดงานรำลึกสีนามิ “17 ปี สึนามิ” ที่บริเวณอนุสรณ์สถานสึนามิบ้านน้ำเค็ม ตำบลบางม่วง อำเภอตะกั่วป่า จังหวัดพังงากิจกรรมประกอบด้วย ช่วงเช้า เวลา 09.00 น. พิธีเปิดโครงการงานรำลึกสามิ “17 ปี สึนามิ” และอ่านสารนายกรัฐมนตรี เนื่องในวันป้องกันอุบัติภัยแห่งชาติและร่วมไว้อาลัยถึงผู้ประสบภัยสึนามิ (1 นาที) และร่วมพิธีวางพวงมาลารำลึกคุณพุ่ม เจนเซ่น และแขกผู้มีเกียรติร่วมวางดอกไม้รำลึก ต่อด้วยพิธีกรรมทางศาสนา 3 ศาสนา คือ ศาสนาพุทธ คริส อิสลาม จากนั้นเป็นการแข่งขันกีฬาเชื่อมความสามัคคีภายในหมู่บ้านน้ำเค็ม ส่วนช่วงค่ำ เวลา 18.00 น.  เป็นต้นไป จะมีพิธีสวดมนต์ภาวนารำลึก “17 ปี สึนามิ” และกิจกรรมจุดเทียนรำลึกแด่ผู้ประสบภัยสึนามิ โดยผู้มาร่วมงานจำนวนมาก อยู่ภายใต้มาตรการป้องกันและควบคุมโควิด -19 อย่างเคร่งครัด